CELEX: 32021D0879
Language: sk
Date: 2021-05-27 00:00:00
Title: Vykonávacie rozhodnutie Rady (EÚ) 2021/879 z 27. mája 2021 o vymenovaní predsedníčky Európskeho orgánu pre poisťovníctvo a dôchodkové poistenie zamestnancov (EIOPA)

1.6.2021   
               
               
                  SK
               
               
                  Úradný vestník Európskej únie
               
               
                  L 192/14
               
            
         VYKONÁVACIE ROZHODNUTIE RADY (EÚ) 2021/879
         z 27. mája 2021
         o vymenovaní predsedníčky Európskeho orgánu pre poisťovníctvo a dôchodkové poistenie zamestnancov (EIOPA)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (1), a najmä na jeho článok 48 ods. 2,
         keďže:
         
                     (1)
                  
                  
                     Rada 25. marca 2021 dostala užší zoznam troch najvyššie umiestnených kandidátov, ktorých na pozíciu predsedu EIOPA vybrala rada orgánov dohľadu EIOPA.
                  
               
                     (2)
                  
                  
                     Predsedníctvo Rady uskutočnilo 15. apríla 2021 v mene členských štátov s týmito tromi kandidátmi pohovor.
                  
               
                     (3)
                  
                  
                     Predsedníctvo Rady 21. apríla 2021 začalo neformálnu a predbežnú konzultáciu o pani Petre HIELKEMOVEJ, kandidátke, ktorú rada orgánov dohľadu EIOPA zaradila na prvé miesto.
                  
               
                     (4)
                  
                  
                     V súlade s článkom 48 ods. 2 nariadenia Európskeho parlamentu a Rady (EÚ) č. 1094/2010, ktoré bolo zmenené nariadením Európskeho parlamentu a Rady (EÚ) 2019/2175 (2), Rada má prijať rozhodnutie o vymenovaní predsedníčky po potvrdení Európskym parlamentom.
                  
               
                     (5)
                  
                  
                     Rada 5. mája 2021 zaslala Európskemu parlamentu list, v ktorom ho informovala, že ak potvrdí pani Petru HIELKEMOVÚ na pozíciu predsedníčky EIOPA, Rada prijme rozhodnutie o jej vymenovaní za predsedníčku EIOPA.
                  
               
                     (6)
                  
                  
                     Európsky parlament potvrdil 18. mája 2021 pani Petru HIELKEMOVÚ na pozíciu predsedníčky EIOPA,
                  
               PRIJALA TOTO ROZHODNUTIE:
         
            Článok 1
            Pani Petra HIELKEMOVÁ sa týmto vymenúva za predsedníčku Európskeho orgánu pre poisťovníctvo a dôchodkové poistenie zamestnancov (EIOPA) na obdobie piatich rokov od 1. septembra 2021.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 27. mája 2021
            
               
                  Za Radu
               
               
                  predseda
               
               P. SIZA VIEIRA
            
         
         
            (1)  Ú. v. EÚ L 331, 15.12.2010, s. 48.
         
            (2)  Nariadenie Európskeho parlamentu a Rady (EÚ) 2019/2175 z 18. decembra 2019, ktorým sa mení nariadenie (EÚ) č. 1093/2010, ktorým sa zriaďuje Európsky orgán dohľadu (Európsky orgán pre bankovníctvo), nariadenie (EÚ) č. 1094/2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov), nariadenie (EÚ) č. 1095/2010, ktorým sa zriaďuje Európsky orgán dohľadu (Európsky orgán pre cenné papiere a trhy), nariadenie (EÚ) č. 600/2014 o trhoch s finančnými nástrojmi, nariadenie (EÚ) 2016/1011 o indexoch používaných ako referenčné hodnoty vo finančných nástrojoch a finančných zmluvách alebo na meranie výkonnosti investičných fondov a nariadenie (EÚ) 2015/847 o údajoch sprevádzajúcich prevody finančných prostriedkov (Ú. v. EÚ L 334, 27.12.2019, s. 1).